wickkiey/tamil-wikipedia-chunked huggingface dataset:
# அகிரிகோலா சார்சியஸ்

## பணி

வெனிஸ் நகரத்தில் அல்டைன் அச்சகத்தில் இரண்டு ஆண்டுகள் பணி புரிந்து “காலென்” என்பவரின் மருத்துவ நூல் தொகுப்பைத் தயாரித்தார். இது 1525-ல் வெளியிடப்பட்டது. இந்த பணியில் இவர் தாமஸ் மூர் மற்றும் அவருடைய செயலாளர் ஆக இருந்த சான் கிளமண்ட் என்பவருடன் இணைந்து செயல்பட்டார். மூரினுடைய “கற்பனை வாதம்” (உட்டோப்பியா) என்ற நுால் இவரை பெரிதும் கவர்ந்திருக்க வேண்டும். இது இவர் சாக்சன் சுரங்க மாவட்டத்தில் இருந்த போது சட்டத்தையும் சமூக வழக்கங்களையும் படிக்க உதவியது. உடலியலில் மாபெரும் அறிஞரான எராஸ்மஸைச் சந்தித்து அவரது நண்பர் ஆனார். ஏராஸ்மாஸ் அக்ரிகோலாவைப் பல நுால்கள் எழுதும்படி தூண்டிவிட்டார். இவர் ஏராஸ்மஸின் நுால்கள் பலவற்றை வெளியிட்டார். அக்ரிகோலாவின் கனிம இயல் நூலான பெர்மான்னஸ் என்ற நுாலுக்கு ஏராஸ்மஸ் முன்னுரை எழுதினார். அக்ரிகோலா, மூரும் பிற மூன்று அறிஞர்களுடன் மட்டுமே இம்மதிப்பைப் பெற்றார்.  
1526 இல் இவர் சாக்சனுக்குத் திரும்பி அங்கு 1527 முதல் 1533 வரை ஜோக்கிம்ஸ்தால் என்ற நகரில் நகர உடலியல் மருத்துவராகப் பணி புரிந்தார். இந்த நகரம் ஐரோப்பாவில் உள்ள உலோகக் கனிமங்கள் செரிந்த சுரங்கங்கள் நிறைந்த ஒரு மாவட்டத்தில் உள்ளது. கனிமங்களில் இருந்து புதிய மருந்தினங்களைக் கண்டறிய அந்த மாவட்டம் முழுவதும் உள்ள பல்வேறு சுரங்கங்களுக்கும் உருக்காலைகளுக்கும் சென்று நன்கு கல்வி கற்ற சுரங்க இயலாளர்களுடனும் பழகினார். சுரங்க இயலின் பழைய நுாலாசிரியர் எழுதிய நுால்களை எல்லாம் கற்றறிந்தார். இந்தப் பழக்கம் இவருடைய பிற்கால வாழ்க்கையையும், நுால்களையும் உருவாக்க உதவியது. பெர்மான்னஸ், சிவேடிரி மெட்டாலியா என்ற இவருடைய நுால்களில் இந்த அறிவு சுடர்விட்டுத் தெறிப்பதைக் காணலாம்.  
இவருடைய நுாலில் சுரங்கத் தொழில் நோய்கள் பற்றிய பல குறிப்புகளைக் காணலாம். இவர் மிகத் தலைசிறந்த உடலியல் மருத்துவராகச் செயல்பட்டதால் 1532ல் செம்நிட்ஸ் நகரின் நகர உடலியல் மருத்துவர் ஆகி வாழ்நாள் முழுவதும் பணிபுரிந்தார். இவர் கீழ்கண்ட பெயர் பெற்ற நுால்களை எழுதினார். அவை டிரிமெட்டாலியா 12 பகுதிகள் (சுரங்க இயல், உலோக இயல், புவி பொதி இயல் பற்றியவை), டிநேச்சுரா ஃபாசிலியம் பத்து தொகுதிகள் (கனிமவியல் பற்றியன), டிஆர்டுயட் காளிஸ் சப்டிடரான்யி ஓரம் 5 தொகுதிகள் (புவிபொதியியல் பற்றியன) என்பனவாகும்.  
இவர்தம் 52ஆவது வயதில் பொது வாழ்க்கையில் பர்காவாக (நகரமன்ற உறுப்பினர்) ஈடுபடத் தொடங்கினார். பின்னர் செம்நிட்ஸ் பர்கோமாஸ்டராக (நகரத் தலைவர்) உயர்ந்தார். அமெரிக்கச் சுரங்கப் பொறியாளர் ஹெர்பர்ட் ஹீவர் (பின்னர் அமெரிக்க ஒன்றிய நாட்டுக் குடியரசுத் தலைவர் ஆனவர்) இவருடைய டிரிமெட்டாலியா என்ற நுாலை 1912இல் மொழி பெயர்த்தார். அறிவியலின் செய்முறை அணுகுமுறையைக் கண்டுபிடித்த முன்னோடி அக்ரிகோலாதான் என இவர் தமது நுாலில் பாராட்டிஎழுதி உள்ளார்.
# அகிரிகோலா சார்சியஸ்

## உசாத்துணைகள்

- Encyclopedia. Britannica, Micropedia, vol.1, 16th edition
- Encyclopedia. Britannica,lnc., Chicago, 1985
- அறிவியல் களஞ்சியம் தொகுதி ஒன்று தமிழ் பல்கலைக்கழகம், தஞ்சாவூர்.
# பெரிய வளையம்

**பெரிய வளையம்** என்பது இந்தியாவின் தமிழ்நாடு மாநிலம் அரியலூர் மாவட்டம் *உடையார்பாளயம்* வட்டத்தில் உள்ள ஒரு கிராமம் ஆகும்.
# பெரிய வளையம்

## மக்கள் தொகை கணக்கு

2001 மக்கள் தொகை கணக்குபடி பெரிய வளையம் கிராமத்தில் வசிக்கும் மக்கள் எண்ணிக்கை 3305 ஆண்1602 பெண் 1703.
# பெரிய வளையம்

## அருகில் உள்ள ஊர்கள்

அங்கராயநல்லூர் சின்ன வளையம் ஜெயங்கொண்டம் கழுவந்தோண்டி கரடிகுளம் அ கு எண் 621802 பெரிய வளையம் கிராமத்தில் இருந்து கங்கைகொண்டசோழபுரம் பெரிய கோவில்10 கி.மீ.தொலைவில் உள்ளது. இது மிகப்பெரிய கோவில் இராஜேந்திர சோழனால் கட்டப்பட்டது.
# வேத் பார்காஷ்

**வேத் பர்காஷ்**(*Ved Parkash*) ஒரு இந்திய அரசியல்வாதி ஆவார். இவர் புது தில்லியின் ஆறாவது சட்டமன்ற உறுப்பினராக உள்ளார். ஆம் ஆத்மி கட்சியிலிருந்த இவர் தனது பதவியைத் துறந்துவிட்டு பின்னர் பாரதிய ஜனதா கட்சியின் சார்பில் புது தில்லியின் பவானா சட்டப் பேரவைத் தொகுதியில் வெற்றி பெற்றார்.
# வேத் பார்காஷ்

## ஆரம்பகால வாழ்க்கை

தனது பெற்றோருக்கு மூன்றாவது குழந்தையாகப் பிறந்த இவர் ஆரம்பகால வாழ்க்கையில் அரசியலில் ஆர்வம் காட்டவில்லை. இவர் 1993-ம் ஆண்டு அரசு ஆண்கள் மேல்நிலைப் பள்ளியில் 12-ம் வகுப்பு தேர்ச்சி பெற்றார். கீரோரிமல் கல்லூரிக்குச் சென்று இரண்டாம் ஆண்டில் படிப்பை பாதியில் நிறுத்திவிட்டார். பின்னர் மத்திய இடைநிலைக் கல்வி வாரியப் பள்ளியில் 10வது மற்றும் அரியானா வாரியப் பள்ளியில் 12வது முடித்தார். குருசேத்ரா பல்கலைக்கழகத்தில் பொதுமக்கள் தொடர்பில் பட்டம் பெற்றார்.
# வேத் பார்காஷ்

## இதனையும் பார்க்கவும்

- ஆம் ஆத்மி கட்சி
- பவானா
- தில்லி சட்டமன்றம்
- இந்திய அரசியல்
# நரேஷ் கௌர்

**நரேஷ் கௌர்**(*Naresh Gaur*) (பிறப்பு 5 அக்டோபர் 1952) ஒரு இந்திய அரசியல்வாதியும், வழக்கறிஞரும் ஆவார். பாரதிய ஜனதா கட்சியின் உறுப்பினரான இவர் தற்போது பாபர்பூர் தொகுதியிலிருந்து தில்லி சட்டமன்றத்திற்குத் தேர்ந்தெடுக்கப்பட்டு சட்டமன்ற உறுப்பினராக பணியாற்றுகிறார்.  
தில்லி பல்கலைக்கழகம் மற்றும் மீரட் பல்கலைக்கழகத்தில் பட்டம் பெற்ற இவர் பாபர்பூரில் இருந்து மூன்று முறை தேர்ந்தெடுக்கப்பட்டுள்ளார்; 2003ல் ஒரே ஒரு முறை தோற்றார்.
# நரேஷ் கௌர்

## ஆரம்ப வாழ்க்கை மற்றும் கல்வி

நரேஷ் கௌர் 5 அக்டோபர் 1952
# நரேஷ் கௌர்

## அரசியல் வாழ்க்கை

தொடர்ந்து நான்கு தேர்தல்களில் பாபர்பூர் தொகுதியில் போட்டியிட்டார். 1993 இல் தில்லியின் முதல் சட்டமன்றத்திற்குத் தேர்ந்தெடுக்கப்பட்டார். 15,301 வாக்குகள் வித்தியாசத்தில் இந்திய தேசிய காங்கிரசின் போபால் சிங்கை தோற்கடித்தார். 1998 மாநில சட்டமன்றத் தேர்தலில், காங்கிரசின் இரண்டாம் இடத்தைப் பிடித்த அப்துல் ஹமீதை விட இவரது வெற்றி வித்தியாசம் 963 வாக்குகள் கணிசமாகக் குறைந்தது. 2003ல் காங்கிரசு வேட்பாளர் வினய் சர்மாவிடம் 4,259 வாக்குகள் வித்தியாசத்தில் தோல்வியடைந்தார். 2008 மாநில சட்டமன்றத் தேர்தலில், பாபர்பூர் சட்டமன்றத் தொகுதியில் இருந்து 3,826 வாக்குகள் வித்தியாசத்தில் பகுஜன் சமாஜ் கட்சியின் ஹாஜி தில்ஷாத் அலியை தோற்கடித்து மூன்றாவது முறையாக வென்றார்.
# நரேஷ் கௌர்

## சொந்த வாழ்க்கை

கௌர் மணி கௌர் என்பவரை மணந்தார். இவர்களுக்கு இரண்டு மகன்கள் (வருண் மற்றும் அருண்) மற்றும் ஒரு மகள் (சுவாதி) உள்ளனர். இவர்கள் வடகிழக்கு தில்லியின் சதாராவின் நவீன் சதாரா பகுதியில் வசிக்கிறார்.
# சுசிமா

**சுசிமா** (Susima) (கி.மு.304 - கி.மு. 270) இவர் மெளரியப் பேரரசின் இளவரசரும், இரண்டாம் மெளரியப் பேரரசரான பிந்துசாரரின் மூத்த மகன் மற்றும் பிந்துசாரரின் மரபுரிமையான வாரிசும் ஆவார். பேரரசர் பிந்துசார்ருக்கு அடுத்ததாக சிம்மாசனத்தை அலங்கரிக்க இருந்தார். ஆனால், இளைய ஒருவழிச்சகோதரனான அசோகரால் படுகொலை செய்யப்பட்டார். அதன் பின்பு அசோகர் மூன்றாம் மெளரியப் பேரரசர் ஆனார்.
# சுசிமா

## பிறப்பு மற்றும் குடும்பம்

சுசிமா இரண்டாம் மெளரியப் பேரரசர் பிந்துசாரரின் மூத்த மகனாவார். அசோகரின் தாயாரான சுபத்ராங்கியின் சக்களத்தி அரசியாக சுசிமாவின் தாயார் இருந்தார். பிந்துசாரருக்கு அசோகரை விட சுசிமாவின் மீதே விருப்பம் இருந்தது.
# சுசிமா

## நிர்வாகம்

சுசிமா தட்சசீலத்திற்கு ஆளுநராக நியமிக்கப்பட்டார். அசோகர் உஜ்ஜைனிக்கு ஆளுநராக நியமிக்கப்பட்டார். சுசிமாவின் அதிகாரிகளால் மக்கள் ஏராளமான துன்பத்திற்கு ஆளாகினர். அதனால், மக்கள் சுசிமாவிற்கு எதிராக புரட்சியில் ஈடுபட்டுள்ளனர். அசோகர் தட்சசீலத்திற்குச் சென்ற போது புரட்சியாளர்கள் பரிசுகளுடன் வரவேற்றுள்ளனர்.
# அலெக்ஸாண்டர் மானுவேல் சைமன்

**அலெக்ஸாண்டர் மானுவேல் சைமன்** என்பவர் ஒரு இந்திய அரசியல்வாதி மற்றும் முதல் சட்டமன்ற உறுப்பினராக இருந்தவர் ஆவார். 1952 தேர்தலில் கன்னியாகுமரி மாவட்டத்தில் விளவங்கோடு தொகுதியில் இருந்து தமிழ்நாடு காங்கிரஸ் வேட்பாளராக திருவாங்கூர்-கொச்சி சட்டமன்றத்துக்குத் தேர்ந்தெடுக்கப்பட்டார். இது கன்னியாகுமரி மாவட்டம் தமிழ்நாட்டுடன் இணைவதற்கு முன்பு நடந்த முதல் தேர்தலாகும். 1954 இடைத் தேர்தலில் அவர் தமிழ்நாடு காங்கிரஸ் வேட்பாளராக மீண்டும் கொல்லன்கோடு தொகுதியில் இருந்து தேர்ந்தெடுக்கப்பட்டார்.
# அரசு மேல்நிலைப் பள்ளி, வடகாடு

**அரசு மேல்நிலைப்பள்ளி, வடகாடு** (*Government High Secondary School Vadakadu*) என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் வடகாடு ஊராட்சியில் இயங்கி வரும் ஓர் அரசுப் பள்ளியாகும். இப்பள்ளியில் ஆறு முதல் பன்னிரெண்டாம் வகுப்பு வரை மாணவர்களுக்கு பாடம் கற்பிக்கப்படுகிறது.  
பள்ளிக்கு என அரசு கட்டடம் உள்ளது. கற்பித்தல் நோக்கங்களுக்காக 7 வகுப்பறைகளும் கற்பித்தல் அல்லாத நடவடிக்கைகளுக்காக 2 அறைகளும் இங்கு உள்ளன. பள்ளி நூலகத்தில் 1360 நூல்கள் உள்ளன.
# அரசு மேல்நிலைப் பள்ளி, வடகாடு

## தோற்றம்

வடகாடு அரசு மேல்நிலைப்பள்ளி 1964 ஆம் ஆண்டு நிறுவப்பட்டது. பள்ளிக் கல்வித் துறையால் இப்பள்ளி நிர்வகிக்கப்படுகிறது. திருவரங்குளம் தொகுதியில் அமைந்துள்ள இப்பள்ளி 1985 ஆம் ஆண்டு முதல் மேல்நிலைப்பள்ளியாகச் செயல்பட்டு வருகிறது.
# அரசு மேல்நிலைப் பள்ளி, வடகாடு

## மேல்நிலைப் பிாிவில் பயிற்றுவிக்கும் பாடப்பிாிவுகள்

1. கணிதம் பிாிவு 2. அறிவியல் பிாிவு 3. வணிகவியல் பிாிவு 4.வேளாண்மை பிாிவு 5. கணக்கு பதிவியல் பிாிவு. 35 ஆண் ஆசிாியா்களும் 10 பெண் ஆசிாியா்களும் பள்ளியில் பணிப்புாிகின்றனா்.
# அரசு மேல்நிலைப் பள்ளி, வடகாடு

## தோ்ச்சி சதவிகிதம்

கடந்த 2016-17 கல்வியாண்டில் மேல்நிலை பிாிவில் நுறு சதவிகிதமும் உயா்நிலையில் நுறு சதவிகிதமும் மாணவர்கள் தேர்ச்சி பெற்றுள்ளனர்.
# அரசு மேல்நிலைப் பள்ளி, வடகாடு

## மாணவர்களின் பன்முகத் திறமைகள்

பள்ளி மாணவர்கள் மாவட்ட, மண்டல, மாநில அளவிலான விளையாட்டுப் போட்டிகளில் பங்கு பெற்று பரிசுகளைப் பெற்றுள்ளனர். பேச்சு, கட்டுரை, போன்ற போட்டிகளிலும் வெற்றி பெற்றுள்ளனர்.. மாவட்ட அளவில் நடைபெற்ற அறிவியல் கண்காட்சியில் வடகாடு அரசு மேல்நிலைப்பள்ளி மாணவர்கள் பரிசுகளை வென்றுள்ளனர்.
# இமையம் (எழுத்தாளர்)

**இமையம்** என்ற புனைபெயரில் எழுதும் **வெ. அண்ணாமலை** (பிறப்பு: மார்ச் 10, 1964) நன்கறியப்பட்ட தமிழக எழுத்தாளர். தனது முதல் புதினமான *கோவேறு கழுதைகள்* மூலம் தமிழ் வாசகர்களுக்கு அறிமுகமானார். இவர் எழுதிய *செல்லாத பணம்* என்ற புதினத்திற்கு 2020-ஆம் ஆண்டிற்கான சாகித்திய அகாதமி விருது வழங்கப்பட்டது.  
இவருடைய முதல் புதினமான "கோவேறு கழுதைகள்", இலட்சுமி ஓம்சுற்றோம் (Lakshmi Holmström) என்பவரால், “Beasts of Burden“ என்ற பெயரில் ஆங்கிலத்தில் மொழிபெயர்ப்பு செய்யப்பட்டுள்ளது. எழுத்தாளர்சுந்தரராமசாமி ”கோவேறுகழுதைகள்”நாவலைப் பற்றிக் கூறுகையில், தமிழ் எழுத்துலகில் கடந்த நூறு ஆண்டுகால வளர்ச்சியில், இந்த நாவலுக்கு இணையானது வேறொன்றும் இல்லை என்று புகழ்ந்துகூறியுள்ளார்.  
எனினும் இராசு கௌதமன் போன்ற தலித் சமூக அறிஞர்கள் தலித்து சமூகத்தின் அவலநிலைகளை மட்டுமே முன்னிறுத்துவதாகவும் மேல் சாதியினர் புகழக்கூடிய வகையானதாகவும் இப்புதினம் உள்ளதாகக் குற்றஞ்சாட்டுகின்றனர்
# இமையம் (எழுத்தாளர்)

## வாழ்க்கைக் குறிப்பு

1964 ஆம் ஆண்டு மார்ச் மாதம் 10 ஆம் தேதியன்று கடலூர் மாவட்டம், திட்டக்குடி வட்டம், கழுதூரில் பிறந்த இவரது இயற்பெயர் வெ.அண்ணாமலை. இமையம் முதுகலைப் பட்டம் பெற்றுப் பள்ளிக்கல்வித்துறையில் ஆசிரியராகப் பணியாற்றி வருகிறார். இவரது மனைவி ச.புஷ்பவள்ளி - முதுநிலை ஆசிரியராக பணியாற்றுகிறார். குழந்தைகள் கதிரவன் மற்றும் தமிழ்ச்செல்வன்.
# டி. அனந்த ராமன்

**டி. அனந்தராமன்** (*D. Anantaraman*) ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1954 ஆம் ஆண்டு நடைபெற்ற இடைக்கால தேர்தலில் கன்னியாகுமரி மாவட்டத்தில் நாகர்கோவில் தொகுதியில் போட்டியிட்டு திருவாங்கூர்-கொச்சி சட்டமன்றத்திற்கு தேர்ந்தெடுக்கப்பட்டார். கன்னியாகுமரி மாவட்டத்தில் தமிழ்நாட்டில் இணைக்கப்படுவதற்கு முன்பு இந்த தொகுதியில் நடைபெற்ற இரண்டாவது தேர்தல் இதுவாகும்.
# கற்பித்தல் முறை

ஒரு **கற்பித்தல் முறையானது** மாணவர்களின் கற்றலை செயல்படுத்துவதற்கு ஆசிரியர்கள் பயன்படுத்தும் கொள்கைகள் மற்றும் வழிமுறைகளை உள்ளடக்கியது. இவை கற்பிக்கப்படவேண்டிய பாடப்பொருள் மற்றும் கற்கும் மாணவர்களின் இயல்பு ஆகியவற்றைப் பொறுத்துத் தீர்மானிக்கப்படும். ஒரு குறிப்பிட்ட கற்பித்தல் முறை பொருத்தமானதாகவும் திறமையாகவும் இருப்பதற்கு, அது கற்பவர், பாடத்தின் தன்மை மற்றும் அது கொண்டு வர வேண்டிய கற்றல் வகை ஆகியவற்றைக் கணக்கில் எடுத்துக்கொள்கிறது.  
கற்பித்தலுக்கான அணுகுமுறைகளை ஆசிரியர்-மைய மற்றும் மாணவர் மைய அனுகுமுறை எனப் பரவலாக வகைப்படுத்தலாம். ஆசிரியரை மையமாகக் கொண்ட (அதிகாரப்பூர்வ) அணுகுமுறையில், ஆசிரியர்கள் முக்கிய நபராக உள்ளனர். மாணவர்கள் "வெற்றுப் பாத்திரங்களாகப்" பார்க்கப்படுகிறார்கள், அவர்களின் முதன்மைப் பணியானது சோதனை மற்றும் மதிப்பீட்டின் இறுதிக் குறிக்கோளுடன் (விரிவுரைகள் மற்றும் நேரடி அறிவுறுத்தல்கள் மூலம்) செயலற்ற முறையில் தகவல்களைப் பெறுவதாகும். மாணவர்களுக்கு அறிவையும் தகவல்களையும் வழங்குவது ஆசிரியர்களின் முதன்மைப் பணியாகும். இந்த முறையில், கற்பித்தல் மற்றும் மதிப்பீடு இரண்டு தனித்தனியாகப் பார்க்கப்படுகின்றன. மாணவர்களின் கற்றலானது மதிப்பீடுகள் மூலம் அளவிடப்படுகிறது. கற்றலுக்கான மாணவர்-மைய அணுகுமுறையில், ஆசிரியர்களும் மாணவர்களும் சம அளவில் பங்கு வகிக்கின்றனர். இந்த அணுகுமுறை அதிகாரமயமாக்கப்படல் என்றும் அழைக்கப்படுகிறது. ஆசிரியரின் முதன்மைப் பணி மாணவர்களின் கற்றல் மற்றும் திறன்கள் பற்றிய ஒட்டுமொத்த புரிதலுக்குப் பயிற்சி அளித்தல் மற்றும் எளிதாக்குதல் ஆகும். குழுத் திட்டங்கள், மாணவர் கூட்டுத் திரட்டு மற்றும் வகுப்புப் பங்கேற்பு உள்ளிட்ட முறையான மற்றும் முறைசாரா மதிப்பீடுகளின் மூலம் மாணவர் கற்றல் அளவிடப்படுகிறது. கற்பித்தலும் மதிப்பீடும் ஒண்றினைக்கப்பட்டுள்ளது; ஆசிரியர் அறிவுறுத்தலின் போது மாணவர் கற்றல் தொடர்ந்து அளவிடப்படுகிறது.
# நியூட்டன் வினாடி

இயற்பியலில் **நியூட்டன் வினாடி** (*newton second* அல்லது *newton-second*, **நியூட்டன்-செக்கன்**, குறியீடு: **N s** அல்லது **N·s**) என்பது is the derived கணத்தாக்கத்தின் அனைத்துலக முறை அலகில் இருந்து பெறப்பட்ட அலகு ஆகும். இது உந்தத்தின் அலகான **கிலோகிராம் மீட்டர் / செக்கன்** (கிகி·மீ/செ) இற்கு பரிமாண அளவில் சமமாக உள்ளது. ஒரு நியூட்டன் வினாடி ஒரு வினாடியில் செயல்படும் ஒரு நியூட்டன் விசையைக் குறிக்கிறது.
: <math>\vec F \cdot t = \Delta m \vec v</math>  
ஒரு குறிப்பிட்ட கால இடைவெளியில் ஒரு பொருளின் மீது செயல்படும் விசையைப் பயன்படுத்தி தொகுபயன் திசைவேகத்தை கண்டுபிடிக்க இது பயன்படுகிறது.
# நியூட்டன் வினாடி

## வரையறை

உந்தம் கீழே கொடுக்கப்பட்டுள்ள சமன்பாட்டை பயன்படுத்தி கண்டுபிடிக்கலாம்.
: <math>\mathbf{p} = m \mathbf{v},</math>
- **p** என்பது உந்தம். அதன் அலகு நியூட்டன் வினாடி.அல்லது கிலோகிராம் மீட்டர்/வினாடி (kg·m/s)
- **m** எனபது நிறை. அதன் அலகு மீட்டர்.
- **v** என்பது திசைவேகம்.அதன் அலகு மீட்டர் / வினாடி (m/s)
: <math>Ns = N\cdot s= kg \cdot m/s</math>
# நியூட்டன் வினாடி

## எடுத்துக்காட்டு

பல்வேறு நிறை மற்றும் திசைவேகங்களுடைய பொருட்களின் உந்தம் கீழே கொடுக்கப்பட்டுள்ளது.
| 0.1 | 10 | 1 | 100 கிராம் தக்காளி பூமியிலிருந்து 1 மீட்டர் தொலைவிலிருந்து போடப்படுகிறது. |  |
| --- | --- | --- | --- | --- |
| 0.42 | 2.4 | 1 | 450 கிராம் கால்பந்து 8.6&nbsp;km/h வேகத்தில் உதைக்கப்படுகிறது. |  |
| 0.42 | 38 | 16 | பிரேசில் வீரர் ரோபர்ட் கார்லோஸ் 1997 ஆம் ஆண்டு பிரான்சுக்கு எதிராக விளையாடியபோது உதைத்த திசைவேகம். |  |
| 1500 | 16.7 | 25,050 | 1.5 டன் எடையுள்ள ஒரு கார் 60&nbsp;km/h வேகத்தில் செல்லும் போது மோதுகிறது. |  |
| 2,600 | 16.7 | 43,420 | 2.6 டன் எடையுள்ள ஒரு வாகனம் 60&nbsp;km/h வேகத்தில் செல்லும் போது மோதுகிறது. |  |
| 6 | 1 | 6 | C வகை இராக்கெட்டில் உருவாகும் கணத்தாக்கு விசை |  |
| 10 | 2 | 20 | D வகை இராக்கெட்டில் உருவாகும் கணத்தாக்கு விசை |  |
| 2,030,000 | 8050 | 1.63x10<sup>10</sup> | புவியிலிருந்து வட்டப்பாதைக்கு தாவும் விண்கலத்தின் கணத்தாக்கு விசை |  |
| 45,702 | 10834 | 4.95x10<sup>8</sup> | அப்பல்லோ 11 விண்கலம் வட்டப்பாதைக்கு தாவும் போது உருவாகும் உந்தம். |  |
| 0.0075 | 350 | 2.6 | துப்பாக்கியிலிருந்து வெளிவரும் தோட்டாவின் உந்தம் |  |
| 0.004 | 945 | 3.8 | 4 கிராம் பிஸ்டலில் இருந்து வரும் தோட்டாவின் உந்தம் |  |
| 0.05 | 860 | 43 | 50 கிராம் ரைபிள்ளிலிருந்து தோட்டா வெளிபவரும் போது ஏற்படுக்ம் உந்தம் | } |
# கிசோர் அப்பா பாட்டீல்

**கிசோர் அப்பா பாட்டீல்** (*Kishor Appa Patil*) இந்திய அரசியல்வாதியும், மகாராட்டிராவின் பச்சோரா சட்டப்பேரவைத் தொகுதியின் உறுப்பினருமாவார்.
# கிசோர் அப்பா பாட்டீல்

## தொழில் மற்றும் அரசியல் வாழ்க்கை

கிசோர் பாட்டீல் காவல் துறையிலும், ஒரு விவசாயியாகவும் பணிபுரிந்தார். 31 வயதில், பச்சோரா நகரவைத் தொகுதியிலிருந்து பச்சோரா மாநகராட்சியின் தலைவர் தேர்தலில் போட்டியிட்டு தேர்ந்தெடுக்கப்பட்டார். 2001 இல் பச்சோரா நகராட்சி மன்றத்தின் தலைவராகத் தேர்ந்தெடுக்கப்பட்டார். ஜல்கான் மாவட்ட சிவசேனாக் கட்சியின் துணைத் தலைவராக பதவி வகித்து வருகிறார்.
# சகாப் சிங் சவுகான்

**சாகப் சிங் சவுகான்** (*Sahab Singh Chauhan*) கோண்டா சட்டமன்றத் தொகுதியில் தேர்ந்தெடுக்கப்பட்டு தில்லியின் சட்டமன்ற உறுப்பினராக இருந்தவர் ஆவார். தில்லி சட்டமன்றத் தொகுதியில் ஐந்து முறை தொடர்ச்சியாகச் சட்டமன்ற உறுப்பினராக இருந்தவர் என்ற சிறப்பு இவருக்கு உண்டு .  
யமுனா விகார் சட்டமன்றத் தொகுதியில் இரண்டு முறையும், கோண்டா சட்டமன்ற தொகுதியில் மூன்று முறையும் போட்டியிட்டு இவர் தில்லி சட்டமன்றத்திற்காகத் தேர்ந்தெடுக்கப்பட்டார். 2015 தேர்தலில் சுமார் 8,000 வாக்குகள் வித்தியாசத்தில் ஆம் ஆத்மி கட்சியின் சிறீ தத் சர்மா என்பவரிடம் தோல்வியுற்றார் .  
தில்லியின் முதலாவது, இரண்டாவது, மூன்றாவது, நான்காவது, ஐந்தாவது சட்ட மன்றங்களின் உறுப்பினராக தொடர்ந்து ஐந்து முறை சாகப் சிங் பணியாற்றியுள்ளார். செயல்திறனுள்ள அரசியல்வாதியாக 1980 ஆம் ஆண்டு முதல் இவர் இயங்கி வருகிறார். 1981 முதல் 1987 வரை கோண்டா மண்டலத்தின் கட்சித் தலைவராகவும், 1988 முதல் 1991 வரை சாதரா மாவட்ட செயலாளராகவும், 1991 முதல் 1993 வரை வடகிழக்கு தில்லி மாவட்ட பொதுச் செயலாளராகவும், இதே மாவட்டத்தின் துணைத்தலைவராகவும் பல்வேறு கட்சிப் பொறுப்புகளில் இவர் இருந்துள்ளார்.
# எஸ். பி. அய்யாசாமி முதலியார்

**எஸ். பி. அய்யாசாமி முதலியார்** (*S. P. Ayyaswamy Mudaliar*) இந்திய மாநிலமான தமிழ்நாட்டைச் சேர்ந்த சுதந்திர போராளி ஆவார். சென்னை இராயப்பேட்டையில் அவரது இல்லமான 'காந்தி பீக்' எனுமிடத்தில் இந்திய தேசிய காங்கிரஸ் கூட்டங்களை நடத்தியது. அந்த இல்லமானது இன்றும் அவரது குடும்ப உறுப்பினர்களால் பாதுகாக்கப்படுகிறது. நேதாஜி சுபாஷ் சந்திர போஸ் இரண்டு சந்தர்ப்பங்களில் அவரது வீட்டில் தங்கினார். அய்யாசாமி முதலியார் ஒரு குடிசார் பொறியாளர் ஆவார்.
# சிறுகிளை

**சிறுகிளை** என்பது ஒரு மரத்தின், அல்லது புதரின் மெல்லிய, பெரும்பாலும் குறுகிய கிளை ஆகும். சிறுகிளைகளில் காணப்படும் மொட்டுகள் மற்றும் இலைகள் உதிர்ந்த வடுக்கள் இவற்றின் முக்கியமானதொரு தனி பண்பாகும்.
சிறுகிளையின் தடிமன், அதில் இருக்கக்கூடிய சிறுகுழிகளின் தன்மை, பட்டையின் நிறம், நயம், மற்றும் மரப்பட்டையின் வடிவமைப்பு ஆகியவையும் முக்கியத்துவம் வாய்ந்தவை.  
இரண்டு வகையான சிறுகிளைகள் உள்ளன: தாவர சிறுகிளைகள் மற்றும் கனியுறும் தண்டுகள். கனியுறும் தண்டுகள் சிறப்புக் கிளைகளாகும், அவை பொதுவாக பக்கக் கிளைகளிலிருந்து கிளைத்து, தட்டையாக மற்றும் மெதுவாக வளரும், கடந்த கால பருவங்களின் ஆண்டு வளைய அடையாளங்களுடன் இருப்பவை. ஒரு கிளையின் வயது மற்றும் வளர்ச்சி விகிதத்தை, குளிர்கால நுனி மொட்டுகள், செதில் இலைகளின் வடுக்கள் அல்லது கிளைவட்டம் முழுதுமுள்ள ஆண்டு வளையங்களை கணக்கிடுவதன் மூலம் கணக்கிடலாம்.
# சிறுகிளை

## சிறுகிளைகளின் பயன்கள்

- நெருப்பு மூட்ட சிறுகிளைகள் பயனுள்ளதாக இருக்கும். அவை எளிதில் தீப்பற்றிக் கொள்ளக்கூடிய தீப்பற்றுக்கட்டை (உலர்ந்த புல் மற்றும் இலைகள்) மற்றும் விறகுகளுக்கு இடையே உள்ள இடைவெளியைக் குறைக்கும் நெருப்பைத் தூண்டும் மரமாகப் பயன்படுத்தப்படலாம். ஒளிச்சேர்க்கையில் பயன்படுத்தப்படும் அதிக அளவு சேமிக்கப்பட்ட கார்பனீராக்சைடே இதற்குக் காரணம்.  
- வேடிக்கையாக இருப்பினும், சிறுகிளைகளுக்கு மற்றொரு பயன் இருப்பதை விலங்குகளிடமிருந்து அறிகிறோம். ஒரு சிறுகிளை நமக்கு முக்கியமில்லாமல் இருக்கலாம், ஆனால் யானைக்கு அது முக்கியம் என தெரிகிறது.  
- சிறுகிளைகள் உள்ளிட்ட பசுமைக் குப்பைகளை குப்பைக் கிடங்குகளில் கொட்டுவதை விட, அவற்றைச் சிறப்பாகக் கையாள்வதன் மூலம் மரக் குப்பை கொட்டும் இடங்களில் திடீரென தீப்பிடிப்பதைத் தவிர்க்கலாம் என்று நிபுணர்கள் கூறுகின்றனர்.
# கு. ப. கிருஷ்ணன்

**கு. ப. கிருஷ்ணன்** (*Ku. Pa. Krishnan*, பிறப்பு: டிசம்பர் 12, 1950) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழக கட்சியினை சேர்ந்தவர். இவர் 2011 தமிழ்நாடு சட்டமன்றத் தேர்தலில் ஆலங்குடி சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். மேலும், 2001 தமிழ்நாடு சட்டமன்றத் தேர்தலில் தமிழர் பூமி என கட்சியை தொடங்கி, திமுக கூட்டணியில் இணைந்தார். 1991 - 1996 அஇஅதிமுக ஆட்சிக் காலத்தில் விவசாயத்துறை அமைச்சராக பதவி வகித்தார். இக்காலக்கட்டத்தில் இவர் திருச்சிராப்பள்ளி திருவரங்கம் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# ஒளிச்சேர்க்கை நிறமி

**ஒளிச்சேர்க்கை நிறமி** *( photosynthetic pigment)* (துணை நிறமி; பசுங்கணிக நிறமி; உணர்கொம்பு நிறமி) என்பது ஓர் உயிரியல் நிறமி ஆகும். இது பசுங்கணிகங்களிலும் குச்சுயிரிகளிலும் காணப்படும் நிறமி. இது ஒளிச்சேர்க்கைக்கு தேவையான ஒளி ஆற்றலை உட்கவர்கிறது.  
ஒளிச்சேர்க்கை நிறமிகள் பட்டியல் ( உயரும் முனைமையுடன்):
- கரோட்டீன்: ஓர் இளஞ்சிவப்பு(ஆரஞ்சு) நிறமி
- மஞ்சையம்: ஒரு மஞ்சள் நிறமி
- பழுப்புப் பாசி நிறமி *a*: ஒரு சாம்பல்-பழுப்பு நிறமி
- பழுப்புப் பாசி நிறமி *b*: ஒரு மஞ்சள்-பழுப்பு நிறமி
- பச்சையம் *a*: ஒரு நீலப் பச்சை நிறமி
- பச்சையம் *b*: ஒரு மஞ்சட்பச்சை நிறமி  
ஆறு நிறமிகளில் பச்சையம் *a* மிகவும் பரவலாக அமைகிறது; ஒளிச்சேர்க்கை நிகழும் ஒவ்வொரு தாவரத்திலும் இது இருக்கும். ஒவ்வொரு நிறமியும் மின்காந்தக் கதிர்நிரலின் வெவ்வேறு பகுதிகளில் ஒளியைத் திறம்பட உட்கவர்கின்றன. பச்சையம் *a* 400–450&nbsp;nm நெடுக்கத்திலும் 650–700&nbsp;nm நெடுக்கத்திலும் நன்கு உட்கவர்கிறது; பச்சையம் *b* 450–500&nbsp;nm நெடுக்கத்திலும் 600–650&nbsp;nm நெடுக்கத்திலும் நன்கு உட்கவர்கிறது. மஞ்சையம் 400–530&nbsp;nm நெடுக்கத்தில் நன்கு உட்கவர்கிறது. என்றாலும் எந்த நிறமியும் மஞ்சட்பசும் பகுதியில் திறம்பட ஒலியை உட்கவர்வதில்லை; உட்கவரப்படாத பச்சை ஒளியின் விரவலின் எதிரொளிர்வே இயற்கையில் நாம்காணும் பசுமைக்குப் பொறுப்பாகிறது .
# ஒளிச்சேர்க்கை நிறமி

## குச்சுயிரி

தாவரங்களைப் போலவே, நீலப்பசும் குச்சுயிரிகள்(சயனோபாக்டீரியாக்கள்) தண்ணீரை ஒளிச்சேர்க்கைக்கு மின்னன்(எலக்ட்ரான்) கொடுப்பியாகப் பயன்படுத்துகின்றன, எனவே உயிர்கத்தை(ஆக்சிஜனை) விடுவிக்கின்றன; இவை நிறமியாகப் பச்சையத்தைப் பயன்படுத்துகின்றன. கூடுதலாக, பெரும்பாலான நீலப்பசும் குச்சுயிரிகள் நுண்ணுயிர் எதிர்ப்பிகள் ஆகும். மேலும், பெரும்பாலான நீலப்பசும் குச்சுயிரிகள், பசுங்கணிகத்தின் கலக்கணிகத்தில் தோன்றும் நீரில் கரையக்கூடிய பைக்கொபிலிப் புரதங்களை நிறமியாக ஒளியை உட்கவர்ந்து அதை பச்சையத்துக்குக் கடத்துகிறது. (சில நீலப்பசும் குச்சுயிரிகள்(குறிப்பாக முற்பசுந் தாவரங்கள்) பைக்கோபிலினுக்குப் பதிலாகப் பச்சையம் b ஐப் பயன்படுத்துகின்றன.) தாவரங்களிலும் பாசிகளிலும் உள்ள பசுங்கணிகங்கள் அனைத்துமே நீலப்பசும் குச்சுயிரிகளிலிருந்து உருவாகின என்று கருதப்படுகிறது.  
பல பிற குச்சுயிரிக் குழுக்கள் குச்சுயிரிப் பச்சைய நிறமியை( இது தாவரப் பச்சையத்தினை ஒத்தது) ஒளிச்சேர்க்கைக்குப் பயன்படுத்துகின்றன. நீலப்பசும் குச்சுயிரிகளை போலல்லாமல், இந்தக் குச்சுயிரிகள் உயிரகத்தை வெளியிடுவதில்லை. மாறாக, இவை நீருக்குப் பதிலாக நீரகக் கந்தகியை( ஐதரசன் சல்பைடு) மின்னன் கொடுப்பியாகப் பயன்படுத்துகின்றன.  
அண்மையில், கடல்வாழ் காம்மா வகை முதனிலைக் குச்சுயிரிகளில் மிகவும் வேறுபட்ட புரோட்டியோகோடாப்சின் எனும் நிறமி கண்டுபிடிக்கப்பட்டுள்ளது. இது பாக்ட்டீரியார்கோடாப்சின் ஒத்தமைகிறது. இதில் இருந்தே புரோட்டியோகாடாப்சின் தோன்றியிருக்க வாய்ப்புள்ளது.
# ஒளிச்சேர்க்கை நிறமி

## பாசி

பசும்பாசி, செம்பாசி கிளாசோபாயிடுகள் ஆகியன எல்லாமும் பச்சையங்களைப் பயன்படுத்துகின்றன. செம்பாசியும் கிளாசோபாயிடுகளும் பைக்கோபிளின்பிரைட்டின்களைப் பயன்படுத்துகின்றன, ஆனால் பச்சை பாசிகள் பச்சையத்தைப் பயன்படுதுகின்றன.
# ஒளிச்சேர்க்கை நிறமி

## தொல்லுயிரி

காண்க, தொல்லுயிரி  
காலோக்குச்சுயிரி, பாக்டீரியார்கோடாப்சின் எனும் நிறமியைப் பயன்படுத்துகிறது. இது ஒளிக்கு ஆட்படும்போது முன்மி எக்கி(புரோட்டான் பம்ப்)யாகச் செயல்படுகிறது.
# சோம் தத்

**சோம் தத்** (सोम दत्त, Som Dutt, பிறப்பு: பெப்ரவரி 17, 1977) ஆம் ஆத்மி கட்சியைச் சேர்ந்த ஒரு இந்திய அரசியல்வாதி ஆவார். தில்லி சதர் பசார் சட்டமன்றத் தொகுதியின் உறுப்பினராக இவர் 2013 ஆம் ஆண்டு முதல் பணிபுரிந்து வருகின்றார்.  
முதன்முதலாக 2013 ஆம் ஆண்டும் பின்னர் இரண்டாவது முறையாக 2015 ஆம் ஆண்டும் தில்லி சட்டமன்ற உறுப்பினராகத் தேர்ந்தெடுக்கப்பட்டார். 2015 ஆம் ஆண்டு தில்லி சட்டமன்றத் தேர்தலின்போது கலகம் உண்டாக்குதல், தனிநபர் ஒருவரைத் தவறான முறையில் தடுத்தல் மற்றும் தாக்குதல் உள்ளிட்ட குற்றங்களுக்காக விசாரிக்கப்படவுள்ளார்.
# ஆசிப் முகமது கான்

**ஆசிப் முகமது கான்** (*Asif Mohmmad Khan*) புது தில்லி ஓக்லா தொகுதியில் இருந்து தேர்ந்தெடுக்கப்பட்ட ஒரு முன்னாள் சட்டமன்ற உறுப்பினர். அவர் இந்திய தேசிய காங்கிரசு கட்சியைச் சார்ந்தவர். கான் 2009 தேர்தலில் ஓக்லா தொகுதியில் வெற்றி பெற்றார். 2013 சட்டமன்றத் தேர்தலில் இந்த தொகுதியில் இருந்து மீண்டும் வெற்றி பெற்றார், ஆனால் 2015 சட்டசபைத் தேர்தலில் தோல்வியடைந்தார்.
# ஆசிப் முகமது கான்

## தொழில்

கான் ஆரம்பத்தில் சட்டசபைக்கு இராச்டிரிய ஜனதா தளத்தின் ஒரு வேட்பாளராக தனது இடத்தைப் பெற்றார். பின்னர் அவர் காங்கிரஸ் கட்சிக்கு மாறினார்.
# லிராய் அப்கர் விருது

**லிராய் அப்கர் விருது** (*LeRoy Apker Award*) என்பது 1978-ஆம் ஆண்டிலிருந்து ஒவ்வொரு வருடமும் அமெரிக்க இயற்பியல் கழகத்தால் வழங்கப்படும் பரிசு ஆகும். இப்பரிசு செய்முக இயற்பியலாளரான லிராய் அப்கர் என்பவரின் பெயரைக்கொண்டு வழங்கப்படுகிறது. இளங்கலை இயற்பியலில் உயர்சாதனை படைத்த மாணவர்களையும், எதிர்கால அறிவியல் சாதனைக்கு சிறந்த திறனை வெளிபடுத்திய இளம் இயற்பியலாளர்களையும் ஊக்கப்படுத்தும் வகையில் இப்பரிசு வழங்கப்படுகிறது. இது ஐக்கிய அமெரிக்காவில் இளங்கலை இயற்பியல் பட்டதாரிகளுக்கு வழங்கப்படும் மிக உயர்ந்த கௌரவமான பரிசு ஆகும். பொதுவாக ஒவ்வோர் ஆண்டும் இரண்டு பரிசுகள் வழங்கப்படுகிறது. ஒன்று முனைவர் பட்ட ஆய்வு நிறுவனத்தில் பயிலும் ஒரு மாணவருக்கும், மற்றொன்று முனைவரல்லாத பிற பட்டத்திற்காகப் பயிலும் ஒரு மாணவருக்கும் வழங்கப்படுகிறது. இவ்விருது ஒவ்வொரு வருடமும் மார்ச் மாதம் நடைபெறும் விழாவின்போது 5000 டாலர் ஊக்கத்தொகையும், சான்றிதழும் வழங்கப்படுகிறது.
# வினோத் குமார் பின்னி

**வினோத் குமார் பின்னி** (*Vinod Kumar Binny*)(பிறப்பு 1973) என்பவர் இந்திய அரசியல்வாதியும் தில்லி மேனாள் சட்டமன்ற உறுப்பினரும் ஆவார். இவர் தில்லியில் உள்ள இலட்சுமி நகர் சட்டமன்றத் தொகுதி சட்டமன்ற உறுப்பினராக இருந்துள்ளார்.  
இவர் 2013 முதல் 2014 வரை ஆம் ஆத்மி கட்சியின் உறுப்பினராக இருந்தார். பின்னர் 2015ல் பாரதிய ஜனதா கட்சியில் (பாஜக) சேர்ந்தார்.
# வினோத் குமார் பின்னி

## அரசியல்

2013ஆம் ஆண்டு ஆம் ஆத்மி கட்சியில் சேருவதற்கு முன்பு, இவர் இரண்டு முறை சுயேச்சை வேட்பாளராகத் தேர்தலில் போட்டியிட்டு இரண்டு முறையும் வெற்றி பெற்றார். 2013ஆம் ஆண்டு நடைபெற்ற தில்லி தேர்தலின் போது, லட்சுமி நகர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசின் அசோக் குமார் வாலியாவை சுமார் 8,000 வாக்குகள் வித்தியாசத்தில் தோற்கடித்தார். திசம்பர் 2013-ல், ஆம் ஆத்மி கட்சி தனது உறுப்பினர்களை அமைச்சரவைக்கு தீர்மானித்த கூட்டத்திலிருந்து இவர் வெளிநடப்பு செய்தார், ஆனால் நெருக்கடியை அதிகரிப்பதற்காகப் பேசப்பட்டதாகக் கூறப்படுகிறது. சனவரி 2014-ல், பின்னி, ஆம் ஆத்மி கட்சி தில்லி மக்களுக்குத் துரோகம் செய்வதாகவும், கொள்கைகளிலிருந்து விலகுவதாகவும் குற்றம் சாட்டினார்.
26 சனவரி 2014 அன்று, இவர் ஆம் ஆத்மி கட்சியிலிருந்து ஒரு ஒழுங்கு நடவடிக்கையின் மூலம் வெளியேற்றப்பட்டார்.  
2015 தில்லி சட்டப் பேரவைத் தேர்தலுக்கு முன்பு, இவர் 18 சனவரி 2015 அன்று பாஜகவில் இணைந்து பட்பர்கஞ்சி தேர்தலில் போட்டியிட்டார். இத்தேர்தலில் ஆம் ஆத்மி கட்சியின் முன்னாள் சகாவான மணீஷ் சிசோடியாவிடம் 28,761 வாக்குகள் வித்தியாசத்தில் தோல்வியடைந்தார்.
# கசுகுட்டா கலிபோர்னிகா

**கசுகுட்டா கலிபோர்னிக்கா** (*Cuscuta californica*) சாப்பரல் டாடர் மற்றும் கலிபோர்னியா டாடர் என்ற பொதுவான பெயர்களால் அறியப்படும் இது தூத்துமக் கொத்தான் இனமாகும். இது ஒரு வருடாந்திர ஒட்டுண்ணி தாவரமாகும். இது அதன் வாழ்விடத்தில் மற்ற இனங்கள் முழுவதும் பரவியிருக்கும் ஸ்பாகெட்டி அல்லது கயிறுகளின் மெல்லிய இழைகளை ஒத்திருக்கும். இந்த இனத்தின் முதிர்ந்த தாவரமானது அதன் அனைத்து உணவு மற்றும் நீர் தேவைகளை உணவளிக்கும் தாவரத்திலிருந்து பூர்த்தி செய்கிறது. ஆனால் அவை அரிதாகவே தனக்கு உணவளிக்கும் தாவரத்தைக் கொல்கின்றன. இது மேற்கு அமெரிக்கா மற்றும் மெக்சிக்கோவில் உள்ள பாகா கலிபோர்னியாவை பூர்வீகமாகக் கொண்டது.
# கசுகுட்டா கலிபோர்னிகா

## விளக்கம்

**கலிபோர்னிகா** என்பது ஒரு ஒட்டுண்ணி கொடியாகும். இது மற்ற தாவரங்களின் மீதேறி அவற்றிலிருந்து நேரடியாக உறிஞ்சும் உறுப்பு வழியாக ஊட்டச்சத்தை எடுக்கிறது. டாடர் மஞ்சள்-ஆரஞ்சு நிற வைக்கோல் குவியலை தனக்கு உணவளிக்கும் செடியைச் சுற்றி இறுக்கமாகச் சுற்றியதை ஒத்திருக்கிறது. இது பெரும்பாலும் தண்டு; இலைகள் தண்டு மேற்பரப்பில் செதில்களாக குறைக்கப்படுகின்றன. ஏனெனில் அவை ஒளிச்சேர்க்கைக்கு தேவைப்படாது. தனக்கு உணவளிக்கும் செடியிடமிருந்து ஊட்டச்சத்துக்களைப் பெறுகிறது.இது சுமார் 3 மில்லிமீட்டர் அகலமான சிறிய வெள்ளை பூக்கள் மற்றும் சிறியதாக இருக்கும் பழங்களைக் கொண்டுள்ளது.
# கசுகுட்டா கலிபோர்னிகா

## வாழ்விடம்

இது புல்வெளி மற்றும் சாப்பல் ஆலை சமூகங்களின் உறுப்பினராக உள்ளது, மேலும் களைப்பு, பகுதியளவு வளர்ந்த பகுதிகளில் காணலாம். பெரும்பாலான மற்ற சொட்டுத்தொட்டிகளைப் போலவே, இந்த இனங்கள் பல இடங்களில் ஒரு கெட்ட களை என்று கருதப்படுகிறது.
# சூல்வித்தடி

**சூல்வித்தடி** (ஆங்கிலம்:Chalaza) பறவை, ஊர்வனவற்றின் முட்டையில் காணப்படுகின்ற ஓர் அமைப்பு. இது கருவுணவு அல்லது மூலவுருபை<nowiki/>யகத்தை பெரிய அமைப்புகளுடன் இணைக்க அல்லது நிலைநிறுத்த உதவுகிறது.
# சூல்வித்தடி

## விலங்குகளில்

பெரும்பாலான பறவைகளின் முட்டைகளில் (ஊர்வனவை அல்லாத),) *சூல்வித்தடி* என்பது வெள்ளை நிறத்தின் மையத்தில் (அல்புமின்) மஞ்சள் கருவை இடைநிறுத்தும் திசுக்களின் இரண்டு சுழல் பட்டைகள் ஆகும். மஞ்சள் கருவை சரியான இடத்தில் வைத்திருப்பதே சூல்வித்தடி செயல்பாடு ஆகும். சமையலில் சில வேலைகளில் உணவில் ஒரு சீரான அமைப்பை உறுதி செய்வதற்காக *சூல்வித்தடி* அகற்றப்படும்.
# சூல்வித்தடி

## தாவரங்களில்

தாவர சூல்களில், சூல்வித்தடி சூலுறை<nowiki/>களிலுள்ள நுண்டுழை திறப்புக்கு எதிரே அமைந்துள்ளது. இது விதையுறைகளும் மூலவுருப்பையகமும் இணையும் இடத்தில் காணப்படும் திசுவாகும். தாவரத்திலிருந்து ஊட்டசத்துக்கள் சூல்காம்பு, சூல் வெளியுறை மற்றும் சூலடி வழியாக நியூசெல்லஸ்-க்கு செல்கிறது. ஒரு பூக்கும் தாவரத்தில் சூலக வளர்ச்சியின் போது சூல்வித்தடிப்பகுதியிலுள்ள மூன்று செல்கள் ஆன்றிபோடலாக (antipodal) ஆக மாறுகிறது.
# சூல்வித்தடி

## தாவரங்களில்

### சூலடி – கருவூறு

பெரும்பாலான பூக்கும் தாவரங்களில் கருவுறுதலின் போது மகரந்தகுழல் நுண்டுழை சூலுறையில் உள்ள நுண்டுழைத் திறப்பு வழியாக சூலினுள் நுழைகிறது. (புரைவழி – கருவூறு) சூல்வித்தடி - கருவுறுவில் மகரந்த குழாய் நுண்டுளைக்கு மாறாக சூல்வித்தடி வழியாக ஊடுருவுகிறது. சூல்வித்தடி – கருவூறு முதலில் ஓரில்ல தாவர(ம்) சிற்றினங்களுள்ள கேசியோரைனேசி குடும்பத்திலும்; பின்னர் மற்ற தாவரங்களிலும் கண்டறியப்பட்டது. எடுத்துக்காட்டாக பிஸ்த்தா மற்றும் வாதுமை.
# பிக் பாஸ் தமிழ்

**பிக் பாஸ் தமிழ்** என்பது 2017 ஆம் ஆண்டு முதல் விஜய் தொலைக்காட்சியில் ஒளிபரப்பாகும் உண்மைநிலை நிகழ்ச்சி ஆகும். இது நெதர்லாந் நாட்டால் முதலில் உருவாக்கப்பட்ட பிக் பிரதர் நிகழ்ச்சியின் வடிவத்தைப் பின்பற்றுகிறது. இதுவரை ஒளிபரப்பான ஏழு பருவங்களையும் பிரபல நடிகர் கமல் ஹாசன் தொகுத்து வழங்கியுள்ளார்.  
இதன் நான்காவது பருவத்தை ஜூன் 2020 ஆம் ஆண்டில் தொடங்க திட்டமிடப்பட்டது, ஆனால் கோவிட்-19 பெருந்தொற்றுநோய் காரணமாக தாமதமாகி 4 அக்டோபர் 2020 ஆம் ஆண்டு முதல் ஒளிபரப்பப்பட்டது. பின்னர் 5,6,7 பருவங்களை கமல்ஹாசனே தொகுத்து வழங்கிய நிலையில் தற்போது ஒளிபரப்பாகி வரும் பருவம் 8ஐ பிரபல நடிகர் விஜய் சேதுபதி தொகுத்து வழங்கி வருகிறார்.
# பிக் பாஸ் தமிழ்

## பருந்துப்பார்வை

பிக் பாஸ் தமிழ் நிகழ்ச்சி இந்தி நிகழ்ச்சியான பிக் பாசை அடிப்படையாகக் கொண்ட ஒரு உண்மைநிலை நிகழ்ச்சி. இது ஜான் டி மோல் என்பவரால் உருவாக்கப்பட்டது. இது டச்சு மொழி பிக் பிரதர் வடிவத்தை முலமாகக் கொண்டது. இதில் போட்டியாளர்கள் ("ஹவுஸ்மேட்ஸ்" என்று அறியப்படுபவர்கள்) இந்த நோக்கத்திற்காகக் கட்டப்பட்ட வீட்டில் வாழ்கின்றனர், மேலும் இவர்கள் உலகின் பிற தொடர்பிலிருந்து இருந்து தனிமைப்படுத்தப்படுகின்றனர். ஒவ்வொரு வாரமும், வீட்டை விட்டு வெளியேற்றுவதற்கு, ஒவ்வொருவரும் அவர்களுடன் குடியிருக்கும் சகப் போட்டியாளர்கள் இருவரைத் பரிந்துரைப்பார்கள். இவ்வாறு வெளியேற்றுவதற்கு அவர்களுக்குள் ஒரு பொது வாக்கெடுப்பை எதிர்கொள்ள வேண்டிவரும்.இதில் பரிந்துரைக்கப்பட்டவர்களில் வெளியேறும் ஒருவரை மக்கள் ஓட்டு தீர்மானிக்கும். இறுதி வாரத்தில், வீட்டில் மீதமிருக்கும் மூவரில், யார் வெற்றியாளர் என்பதைப் பொதுமக்களின் வாக்களிப்புக்கு விடப்படும். பிற பிக் பிரதர் நிகழ்ச்சிகளைப் போலன்றி, இந்தியப் பதிப்பானது வீட்டில் தங்க, பிரபலங்களைப் பயன்படுத்துகிறது, பொது மக்களிலிருந்து யாரையும் தேர்ந்தெடுத்துப் பயன்படுத்துவதில்லை.
# பிக் பாஸ் தமிழ்

## வீடு

இந்த வீடு அழகானதாக அமைக்கப்பட்டும், அனைத்து வகைகளிலும் நவீன வசதிகளைக் கொண்டதாகவும் உள்ளது, ஆனால் இரண்டு படுக்கையறைகள், நடுவீடு (வாழும் பகுதி), சமையலறை, சேமிப்பறை (ஸ்டோர் ரூம்), இரண்டு கழிப்பறை மற்றும் இரண்டு குளியல் அறைகள் ஆகியவற்றைக் கொண்டுள்ளது. வீடு அழகான அறைக்கலன்களைக் கொண்டும், வீட்டு வளாகத்தில் நீச்சல் குளம், ஒரு பூங்கா, உடற் பயிற்சி சாதனங்கள் போன்றவை உள்ளன. பிக் பாஸ் வீட்டு உறுப்பினர்களுடன் குரல் வழியில் பேச கம்யூன் அறை என்ற அறை உள்ளது, கம்யூன் அறைக்கு வீட்டில் இருப்பவர்களில் யாரை வேண்டுமானாலும் பிக்பாஸ் அழைத்து கலந்துரயாடுவார். வீட்டில் தொலைக்காட்சி, தொலைபேசி, இணைய இணைப்பு, பேனா, தாள், புத்தகம், செய்தித்தாள் போன்றவற்றிற்கு அனுமதி கிடையாது.
# பிக் பாஸ் தமிழ்

## விதிகள்

அனைத்து விதிகளும் பார்வையாளர்களிடம் கூறப்படவில்லை என்றாலும், மிக முக்கியமான விதிகள் தெளிவாக உள்ளன. பங்கேற்பாளர்கள் தமிழைத் தவிர வேறு மொழியில் பேசுவதற்கு அனுமதிக்கப்படுவதில்லை. அனுமதிக்கப்படும்போது தவிர எந்த நேரத்திலும் இவர்கள் வீட்டு வளாகத்தை விட்டு வெளியேற முடியாது. பிக்பாசுடன் பேசிய விசயங்களில் அவர் யாருடனும் கலந்துரையாடக்கூடாது என்று கூறிய விசயங்களை யாருடனும் கலந்துரையாடக் கூடாது. பகல் நேரத்தில் தூங்கக்கூடாது. தங்களுக்கான உணவை தாங்களே சமைத்து உண்ணவேண்டும். வீட்டு சமையல், வீட்டை சுத்தப்படுத்துதல், கழிவறை, குளியலறை ஆகியவ வேலைகளை வீட்டிலிருப்பவர்கள் குழுவாக பிரிந்து செய்துகொள்ள வேண்டும். ஒவ்வொருவருக்கும் ஒரு நுண்பேசி (மைக்ரோபோன்) வழங்கப்பட்டிருக்கும் அதை எப்பொதும் தங்கள் கழுத்தில் மாட்டி இருக்க வேண்டும். போட்டியின்போது போட்டியாளர்கள் ஒரே அறையில் போடப்பட்ட கட்டில்களிலில்தான் உறங்கவேண்டும். நீச்சல் குளத்தை ஒரு சமயத்தில் 5 பேர் மட்டுமே பயன்படுத்துவேண்டும். ஏதாவது தீவிரமான சிக்கல் இருந்தால், போட்டியாளர் நேரடியாக வெளியேற்றப்படலாம்.
# பிக் பாஸ் தமிழ்

## ஒளிபரப்பு

பிக் பாஸ் விஜய் தொலைக்காட்சி ஒளிபரப்பப்படுகிறது. ஒவ்வொரு நாளின் அத்தியாயங்களும் முந்தைய நாளின் முக்கிய நிகழ்வுகளைக் கொண்டிருக்கின்றன. ஒவ்வொரு சனி ஞாயிற்றுக்கிழமை அத்தியாயங்களில் அந்த வாரம் வெளியேற்றப்பட்ட போட்டியாளரின் போட்டி குறித்து கவனம் செலுத்தப்படுகிறது.  
| **பருவங்கள்** | **** | **** | **** | **** | **** | **** | **** |
| --- | --- | --- | --- | --- | --- | --- | --- |
# பிக் பாஸ் தமிழ்

## போட்டியாளர்கள்

| Clique | பருவம் 1 | பருவம் 2 | பருவம் 3 | பருவம் 4 |
| --- | --- | --- | --- | --- |
| பரணி | டேனியல் ஆன்னி போப் | கஸ்தூரி |  |  |
| பிந்து மாதவி | ஜனனி | ரேஷ்மா பசுபுலேட்டி | கேப்ரியெல்லா சார்ல்டன் |  |
| கணேஷ் வெங்கட்ராமன் | மஹத் ராகவேந்திரா |  |  |  |
| ஹரீஷ் கல்யாண் | மும்தாஜ் | சாக்ஷி அகர்வால் | ஜித்தன் ரமேஷ் |  |
| காஜல் பசுபதி | பொன்னம்பலம் |  |  |  |
| நமிதா | ரித்விகா | சரவணன் | ரம்யா பாண்டியன் |  |
| ஓவியா | ஷரிக் |  |  |  |
| சக்தி வாசு | விஜயலட்சுமி | ஷெரின் |  |  |
| Sri | யாஷிகா ஆனந்த் | வனிதா விஜயகுமார் | ரேகா |  |
| Suja Varunee |  |  |  |  |
| கஞ்சா கறுப்பு | சென்றாயன் |  |  |  |
| வையாபுரி |  |  |  |  |
| சம்யுக்தா கார்த்திக் |  |  |  |  |
| ரைசா வில்சன் | தர்சன் தியாகராஜா | சனம் ஷெட்டி |  |  |
| முகென் ராவ் | வேல்முருகன் |  |  |  |
| கவின் | அர்ச்சனா சந்தோக் |  |  |  |
| லோஸ்லியா மரியனேசன் | ரியோ ராஜ் |  |  |  |
| சிவானி நாராயணன் |  |  |  |  |
# ஊராட்சி ஒன்றிய நடுநிலைப் பள்ளி, குறவன்குளம்

**ஊராட்சி ஒன்றிய நடுநிலைப்பள்ளி, குறவன்குளம் ** (P.U.M.S Kuravankulam) இந்தியாவின் தமிழ்நாடு மாநிலம் மதுரை மாவட்டத்தில் அலங்காநல்லூர் ஊராட்சி ஒன்றியத்தின் எல்லைக்குட்பட்ட அலங்காநல்லூர் பேரூராட்சியின் 13 ஆவது வாா்டில் அமைந்துள்ளது. கடந்த 2015-16 ஆம் கல்வியாண்டில் இப்பள்ளிக்கு சிறந்த பள்ளிக்கான விருது கிடைத்தது.
# ஊராட்சி ஒன்றிய நடுநிலைப் பள்ளி, குறவன்குளம்

### பள்ளியின் வரலாறு

இப்பள்ளி 1957 ஆம் ஆண்டு மரத்தடியில் தொடங்கப்பட்டது. பின் இரண்டு ஆண்டுகளுக்குப் பின் அரசால் ஓட்டுக்கட்டிடம் கட்டப்பட்டு ஒன்று முதல் ஐந்து வகுப்புகள் நடத்தப்பட்டன. 2008 ஆம் ஆண்டு இப்பள்ளி நடுநிலைப்பள்ளியாகத் தரம் உயா்த்தப்பட்டது. 2017 ஆம் ஆண்டில் வைரவிழா கொண்டாட்டங்கள் நடைபெற்றன.
# ஊராட்சி ஒன்றிய நடுநிலைப் பள்ளி, குறவன்குளம்

### பள்ளியின் நிா்வாகம்

பள்ளி தமிழ்நாடு தொடக்கக் கல்வி<nowiki/>த் துறையின் கீழ் அலங்காநல்லுாா் உதவி தொடக்கக் கல்வி அலுவலரால் நிர்வகிக்கப்படுகிறது. அனைவருக்கும் கல்வி இயக்க வழிகாட்டுதலும் இப்பள்ளிக்கு முழுமையாகக் கிடைக்கிறது.
# ஊராட்சி ஒன்றிய நடுநிலைப் பள்ளி, குறவன்குளம்

### பள்ளியின் வசதிகள்

பள்ளியில் 4 கெட்டிக் கட்டடங்களும் ஒரு ஓட்டுக்கட்டடமும் போதுமான காற்றோற்றமான வசதிகளுடன் உள்ளன. நன்கு பராமாிக்கப்பட்ட குடிநீா் வசதி மற்றும் கழிப்பறை வசதிகள் உள்ளன. ஒவ்வொரு வகுப்புக்கும் தனித்தனி அறை உண்டு. 6 கணினி<nowiki/>கள் கொண்ட கணினி வகுப்பறை உள்ளது. பள்ளிக்கு அருகே உள்ள பொது மந்தை விளையாட்டிடமாகப் பயன்படுகிறது.
# ஊராட்சி ஒன்றிய நடுநிலைப் பள்ளி, குறவன்குளம்

### சிறப்புகள்

பள்ளியில் ஆசிரியா்கள் மற்றும் பசுமைப்படை மாணவா்களால் மலா் தோட்டம் உருவாக்கப்பட்டு பராமாிக்கப்படுகிறது. பள்ளியின் சுற்றுச் சுவா் மாணவா்களைக் கவரும் வகையில் அமைந்துள்ளது. தேவைப்படும் காலங்களில் விழிப்புணா்வுப் பேரணிகள் சிறப்புற நடத்தப்படுகின்றன.
# ஊராட்சி ஒன்றிய நடுநிலைப் பள்ளி, குறவன்குளம்

### கற்பித்தல் பணி

அனைத்துவகைப் பாடங்களுடன்க கராத்தே, ஓவியம், யோகா மற்றும் நடனம் கற்றுக் கொடுக்கப்படுகிறது.160 மாணவா்கள் 8 ஆசிரியா்களின் வழிகாட்டுதலில் கல்வி பயில்கின்றனா்.  
=
# எஸ். கே. பாலகிருஷ்ணன்

**எஸ். கே. பாலகிருஷ்ணன்** (*S. K. Balakrishnan*) (26 சூலை 1935 – 16 மே 2002) என்பவர் தமிழ்நாட்டு அரசியல்வாதியும் முன்னாள் மதுரை மாநகராட்சி தந்தையும் ஆவார். இவர் 1980 முதல் 1982 வரை மாநகராட்சி தந்தைப் பதவியிலிருந்துள்ளார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் ஆவார்.
# அதிரியான் கௌசானல் அடிகளார்

ஐரோப்பியக் கண்டத்திலுள்ள பிரான்சு நாட்டில் பிறந்து கிறித்தவ மத மறையைப் பரப்ப இந்தியாவின் தமிழ்நாட்டிற்கு வந்து தமிழுக்காகவும், சமூக நீதிக்காகவும், தலித் மக்களுக்காகவும் தன்னை அர்ப்பணித்தவர்களுள்அருட்தந்தை அதிரியான் கெளசானல் அடிகளாரும் ஒருவராவார்.
# அதிரியான் கௌசானல் அடிகளார்

## பிறப்பு

பிரான்சு தேசத்தில் ரோடஸ் மறைமாவட்டத்தில் 1850 ஆம் ஆண்டு பிறந்த இவர். சேசு சபை குருவாக பணியாற்ற 1888 ஆம் ஆண்டு தமிழக மண்ணிற்கு வந்தார். தூத்துக்குடியில் 1890 ஆம் ஆண்டு மறைமாவட்ட ஆயராக பொறுப்பேற்ற அதிரியான் கெளசானல் அடிகளார், வடக்கன்குளம், கள்ளிகுளம் போன்ற பகுதிகளில் மத பரப்புரையோடு, கல்வி, சமூக முன்னேற்றத்திற்காகவும் ஒடுக்கப்பட்ட மக்களுக்கு தேவையான பாதுகாப்பு ஏற்பாடுகளைச் செய்துள்ளார். அந்த காலகட்டத்தில் நிகழ்த்தப்பட்ட சாதிய ரீதியான ஏற்றத்தாழ்வை அகற்றி, சமத்துவ நிலை தொடர தொடர்ச்சியாக பாடுபட்டுள்ளார்.
# அதிரியான் கௌசானல் அடிகளார்

## சமூக செயற்பாடுகள்

திருநெல்வேலி மாவட்டத்தில் உள்ள பெரிய குன்றுகளால் சூழப்பட்டுள்ள இருதயகுளம் என்ற கிராமம். முன்னதாக உச்சங்குளம் (உச்சன்குளம் என்றால் “பெரிய மனிதனின் குளம்” என்பது பொருள்) என்று அழைக்கப்பட்டது. அப்பகுதியில் கெளசானல் அடிகளார்களால் திரு இருதய சகோதரர் சபையை ஏற்படுத்தியதன் காரணமாக உச்சங்குளம் என்ற பகுதி இருதயகுளமாக மாற்றப்பட்டுள்ளது.  
கிறிஸ்தவ ஆன்மீகத்தை அதன் சரியான பொருளில் நடைமுறைப்படுத்திய அதிரியன் கௌசானல் அடிகளார், 1910 ஆம் ஆண்டுவாக்கில் கள்ளிகுளத்திலும் பங்குத் தந்தையாகப் பணியாற்றியுள்ளார். தற்போதும் கள்ளிகுளத்தில், கௌசானல் அடிகளார் பெயரில் ஒரு மருத்துவமனை நடத்தப்பட்டு வருகிறது. மேலும் அவரது பெயரால் தொடங்கப்பட்ட கல்லூரியைத் தொடர்ந்து நடத்தும் அளவிற்கு அவ்வூர் மக்களின் நிதி நிலைமை இடமளிக்கவில்லை. அதனால், கல்லூரி திருநெல்வேலி தட்சண மாற நாடார் சங்கத்திடம் ஒப்படைக்கப் பட்டது. அதுவரை அக்கல்லுரிக்காக திரட்டியிருந்த பணம், நிலம், கட்டடம் அனைத்தும், அச்சங்கத்திற்கு, ஊர் மக்களால் நன்கொடையாக வழங்கப் பட்டது. இன்று, திருநெல்வேலி தட்சண மாற நாடார் சங்க கல்லூரி (TDMNS) என்ற பெயரில் இயங்கிக் கொண்டிருக்கிறது.
வடக்கன்குளம் தேவாலயத்தின் வெள்ளாளர், நாடார் சமூக மக்களிடையே இருந்த தீண்டாமைச் சுவரை இடித்ததில் கௌசானல் அடிகளின் பங்கு அளப்பரியதாகும். இவரால் “இயேசுவின் திரு.இருதய சகோதரர் சபை” என்ற பெயரில் ஒரு துறவறசபையும் அமைக்கப்பட்டுள்ளது.
# அதிரியான் கௌசானல் அடிகளார்

## இறப்பு

1930 ஆம் ஆண்டு கௌசானல் அடிகளார் மரணித்துள்ளார்.
# ஊராட்சி ஒன்றிய தொடக்கப் பள்ளி, கிளிக்குடி

**கிளிக்குடி ஊராட்சி ஒன்றிய தொடக்கப்பள்ளி** இந்தியாவின் தமிழ்நாட்டில், புதுக்கோட்டை மாவட்டம், அன்னவாசல் ஒன்றியம் கிளிக்குடி ஊராட்சியில் அமைந்துள்ளது. இப்பள்ளியானது இரண்டு ஆசிரியர்களோடு செயல்பட்டு வருகிறது.
# ஊராட்சி ஒன்றிய தொடக்கப் பள்ளி, கிளிக்குடி

## நிர்வாகம்

இப்பள்ளியானது அன்னவாசல் ஒன்றிய கூடுதல் உதவி தொடக்கக் கல்வி அலுவரின் நிர்வாகத்தின் கீழ் செயல்பட்டு வருகிறது.
# ஊராட்சி ஒன்றிய தொடக்கப் பள்ளி, கிளிக்குடி

## சிறப்புகள்

ஒன்று முதல் ஐந்து வகுப்புகள் கொண்ட இரண்டு வகுப்பறைக் கட்டிடத்தில், இயற்கை எழில்சூழ்ந்த நிலையில் அமைந்துள்ளது.
# ஊராட்சி ஒன்றிய தொடக்கப் பள்ளி, கிளிக்குடி

## கற்றல் கற்பித்தல் முறைகள்

எளிய படைப்பாற்றல் முறைகளைப் பயன்படுத்தி கற்றல் கற்பித்தல் நடைபெறுகிறது.
# ரவி ராணா

**ரவி கங்காதர் ராணா** (*Ravi Gangadhar Rana*) மூன்று முறை சுயேச்சையாகத் தேர்ந்தெடுக்கப்பட்ட இந்திய அரசியல்வாதியாவார். தற்போது மகாராட்டிர சட்டமன்றத்தின் 13-ஆவது சட்டமன்றத்தில் விதர்பா பிராந்தியத்தின் அமராவதி மாவட்டத்தில் உள்ள பத்னேரா (விதான் சபா தொகுதி) யை தற்போது பிரதிநிதித்துவப்படுத்துகிறார்.
# ரவி ராணா

## வாழ்க்கை

அமராவதியின் சங்கர்நகரைச் சேர்ந்த கங்காதர் நாராயண் ராணாவுக்குப் மகனாகப் பிறந்தார். அமராவதி வாரியப் பள்ளியில் 1996 இல் தனது 10 மற்றும் 1998 இல் மேல் நிலையைக் கல்வியை முடித்தார். அமராவதி கல்லூரியில் 2000 ஆம் ஆண்டு இளங்கலை வணிகவியல் பட்டம் பெற்றார்.  
முன்னாள் தெலுங்கு நடிகை நவ்நீத் கௌர் என்பவரை மணந்தார். நவநீத் பின்னர் தேர்தலில் வெற்றி பெற்று நாடாளுமன்ற உறுப்பினரானார்.
# ரவி ராணா

## அரசியல்

2019 ஆம் ஆண்டு மகாராஷ்டிர சட்டமன்றத் தேர்தலில் சிவசேனா வேட்பாளர் பிரிதி சஞ்சய் பந்தை 15541 வாக்குகள் வித்தியாசத்தில் தோற்கடித்து தொடர்ந்து மூன்றாவது முறையாக உறுப்பினர் ஆனார். அதன்பிறகு, பாரதிய ஜனதா கட்சிக்கு நிபந்தனையற்ற ஆதரவளித்தார்.
# சரக்கு மற்றும் சேவை வரி (இந்தியா)

**சரக்கு மற்றும் சேவை வரி** (*Goods and Services Tax*; GST) ஒரு மறைமுக வரி, இது இந்தியா முழுவதும் மத்திய மற்றும் மாநில அரசாங்கங்களால் விதிக்கப்படும் பல்வேறு வரிகளுக்கு பதிலாக ஒற்றை வரியாக அறிமுகப்படுத்தப்படுகிறது. இது **அரசியலமைப்பு சட்டம் 2017 (நூற்று இருபத்து இரண்டாம் திருத்தச் சட்டம்)-ஆக** அறிமுகமாகிறது. இந்த ச.சே.வரியானது ஜிஎஸ்டி சபை மற்றும் அதன் தலைவர் மத்திய நிதி அமைச்சர் இந்தியா – நிர்மலா சீதாராமனால் நிர்வகிக்கப்படுகிறது. இந்த ச.சே.வரி-யின் கீழ், சரக்கு மற்றும் சேவைகளானது பின்வரும் விகிதங்களில் வரி விதிக்கப்படுகிறது அவை: 0%, 5%, 12%, 18%, 28% ஆகும். கடினமான விலைமதிப்பற்ற கற்கள் மீது 0.25% சிறப்பு விகிதமும் வடிவமற்ற அரைகுறைவான கற்கள் மற்றும் தங்கம் மீதும் 3% வரி விதிக்கப்பட்டுள்ளது.  
ஜிஎஸ்டிக்கு முந்தைய, பெரும்பாலான பொருட்களுக்கான சட்டப்பூர்வ வரி விகிதம் சுமார் 26.5% ஆக இருந்தது; GSTக்குப் பிறகு, பெரும்பாலான பொருட்கள் 18% வரி வரம்பில் இருக்கும் என்று எதிர்பார்க்கப்படுகிறது.  
இந்திய அரசினால் நூற்று ஒன்றாவது அரசியல் சட்டத்திருத்தம் அமல்படுத்தப்பட்டதன் மூலம் 1 ஜூலை 2017 முதல் சரக்கு மற்றும் சேவை வரி நடைமுறைக்கு வந்தது. ஜூலை 1 ஜிஎஸ்டி தினமாக கொண்டாடப்படுகிறது. GST ஆனது மத்திய மற்றும் மாநில அரசாங்கங்களால் ஏற்கனவே விதிக்கப்பட்ட பல வரிகளை மாற்றியது.  
1 ஜூலை 2017 நள்ளிரவு முதல் துவக்கப்படுகிறது. இதனை பிரதமர் மோடி மற்றும் எதிர்க் கட்சிகள் முன்னிலையில் நாடாளுமன்றத்தில் அறிமுகப்படுத்தப்பட்டது.
# சரக்கு மற்றும் சேவை வரி (இந்தியா)

## வரலாறு

- இந்தியாவில் மறைமுக வரி ஆட்சி சீர்திருத்த செயல்முறையானது, 1989ல் பிரதமர் விஸ்வநாத் பிரதாப் சிங்கின் ஜனதா தளம் ஆட்சியில் அறிமுகப்படுத்தப்பட்ட மாற்றப்பட்ட மதிப்பு கூட்டு வரி (MODVAT) மூலம் தொடங்கியது.
- பின்னர் 1999 ஆட்சி காலத்தில் பிரதமர் அடல் பிஹாரி வாஜ்பாயின் பாரதிய ஜனதா கட்சி ஆட்சிகாலத்தில் மாநில அளவிலும் அமல்படுத்த முடிவு செய்யப்பட்டது.
- அதன் பிறகு முந்தைய (1991–1996) பிரதமர் நரசிம்ம ராவ் காங்கிரஸ் ஆட்சி காலத்திலும் பின்னர் (2004–2014) பிரதமர் மன்மோகன் சிங்கின் காங்கிரஸ் ஆட்சிகாலத்தில் 2005ல் மாநிலங்களில் மதிப்பு கூட்டு வரி அமலுக்கு வந்தது.
# பின்வரும் வரிகள் ஜிஎஸ்டிக்குள் கொண்டுவரப்பட்டது

- பின்வரும் வரிகள் அனைத்தும் ஒருங்கிணைக்கப்பட்ட ஒன்றாக ச.சே.வ திகழுகிறது:  
- பல்வேறு மத்திய மாநில 17 மறைமுக வரிகள் மற்றும் 13 செஸ் கூடுதல் வரிகள் ஜிஎஸ்டி வரம்புக்குள் கொண்டுவரப்பட்டது.  
| 1 | மத்திய மதிப்பு கூட்டு வரி (CENVAT) அல்லது மத்திய கலால் வரி | 12.36% |  |
| --- | --- | --- | --- |
| 2 | சேவை வரி | 15% |  |
| 3 | மத்திய விற்பனை வரி (CST) | 2% |  |
| 4 | சிவிடி (CVD) | 12,36% |  |
| 5 | சிறப்பு சுங்க கூடுதல் வரி (SAD) | 4% | } |  
- 6. கூடுதல் கலால் வரி(மருத்துவ மற்றும் கழிப்பறை தயாரிப்புகள்)
- 7. கூடுதல் கலால் வரி(சிறப்பு பொருட்கள்
- 8. கூடுதல் கலால் வரி(ஜவுளி பொருட்கள்)  
| 1 | மதிப்பு கூட்டு வரி (VAT) | 10 - 14.5% |  |
| --- | --- | --- | --- |
| 2 | விற்பனை வரி (Central sales tax) | 0 - 15% |  |
| 3 | நுழைவு வரி | 0 - 12.5% |  |
| 4 | ஆடம்பர வரி (Luxary tax) | 3 - 20% |  |
| 5 | பொழுதுபோக்கு வரி (Entertainment tax) (கிராம, நகர சபை வரி தவிர்த்து) | 15 - 50% | } |  
- 6. ஆக்ட்ரோய் வரி (சில மாநிலங்கள் மட்டும்)
- 7. விளம்பர வரி
- 8. கொள்முதல் வரி (Purchase tax)
- 9. லாட்டரி, சூதாட்ட வரி
- 10. மாநில செஸ் மற்றும் சர்சார்ஜ்  
சரக்குகள் மற்றும் சேவைகளின் விற்பனை, பரிமாற்றம், கொள்முதல், பண்டமாற்று, குத்தகை, இறக்குமதி போன்ற அனைத்து பரிவர்த்தனைகளிலும் ச.சே.வ விதிக்கப்படும். இந்தியா இரட்டை ஜி.எஸ்.டி மாதிரியைப் பின்பற்றும். இதன் பொருள் மத்திய மற்றும் மாநில அரசுகளால் ஜிஎஸ்டி வரியானது நிர்வகிக்கப்படும். ஒரே மாநிலத்திற்குள் நடைபெறும் பரிவர்த்தனைகள் அனைத்துக்கும் மத்திய ஜிஎஸ்டி(ஆங்: Central GST (CGST)) ஒன்றிய அரசாலும், மாநில ஜிஎஸ்டி (ஆங்:State GST (SGST)) மாநில அரசினாலும் விதிக்கப்படும். வெவ்வேறு மாநிலங்களுக்கிடையே நடைபெறும் பரிவர்த்தனைகள் மற்றும் சரக்கு அல்லது சேவை இறக்குமதிக்கு, ஒருங்கினைந்த ஜிஎஸ்டி (ஆங்:Integrated GST (IGST)) ஒன்றிய அரசினால் விதிக்கப்படும். GST ஒரு நுகர்வு அடிப்படையிலான வரியாகும், இதனால் சரக்கு மற்றும் சேவைகள் உற்பத்தி செய்யப்படும் மாநிலத்தில் வரி வசூலிக்கப்படாது மாறாக நுகரப்படும் மாநிலத்தில் வரி வசூலிக்கப்படும். IGST மாநில அரசுகள் வரி வசூலிப்பதை சிக்கலாக்குகிறது. முந்தைய அமைப்பில் வரி வசூலிப்பது மாநில அரசின் வரையறைக்குட்பட்டிருந்தது.
# பின்வரும் வரிகள் ஜிஎஸ்டிக்குள் கொண்டுவரப்பட்டது

## விளைவுகள் & தாக்கம்

- ஜூலை 1, 2017 அன்று வெளியிடப்பட்ட தேசிய அளவிலான ஜிஎஸ்டி வரி, கலால் வரி, சேவை வரி மற்றும் வாட் போன்ற 17 மறைமுக வரிகள் மற்றும் 23 செஸ்களை உள்ளடக்கியது.  
- ஜிஎஸ்டி வரியானது மிகவும் சிக்கலான மறைமுக வரி அமைப்புகளை கணிசமாக எளிதாக்கியுள்ளது, மேலும் முன்பு ஒவ்வொரு மாநிலத்திலும் வணிகம் செய்ய விரும்பும் ஒரு நிறுவனம் 495 வெவ்வேறு சமர்ப்பிப்புகளைச் செய்ய வேண்டியிருந்தது. ஜிஎஸ்டியின் கீழ், அந்த எண்ணிக்கை வெறும் 12 ஆக குறைந்துள்ளது.  
- விலக்கு வரம்புகள்: தற்போதைய மற்றும் முன்மொழியப்பட்டது
| ஜிஎஸ்டிக்கு முந்தைய உற்பத்தி பொருள் | ஜிஎஸ்டிக்கு முந்தைய சேவைகள் | ஜிஎஸ்டிக்கு முந்தைய சேவைகள் கூட்டு | பொருட்கள் & சேவைகள் | கூட்டு | பொருட்கள் | பொருட்கள் கூட்டு வரி | சேவைகள் | சேவைகள் கூட்டு வரி |  |  |
| --- | --- | --- | --- | --- | --- | --- | --- | --- | --- | --- |
| மத்திய அரசு | 1.5 கோடி; ஏற்றுமதி மற்றும் விலக்கு அளிக்கப்பட்ட பொருட்கள் வரம்பிலிருந்து விலக்கப்பட்டுள்ளன | 10 இலட்சம் | பொருந்தாது | 25 லட்சம் விதிவிலக்குகள் இல்லாமல் சட்டப்பூர்வ நிறுவன அளவில் திரட்டப்பட்டது | முடிவு செய்ய வில்லை; ஆனால் விலக்கு வரம்பிலிருந்து (25 லட்சம்) 1 கோடி வரை கூட்டும் வாய்ப்பு | 40 லட்சம் வரையிலான வருடாந்திர வருவாய் வரியிலிருந்து விலக்கு அளிக்கப்படுகிறது. | 1.5கோடி வருட வருவாய் கொண்டோர் கூட்டு வரி திட்டத்தினை தேர்வு செய்வதன் மூலம் 1 % வரி செலுத்த வேண்டும் | 20 லட்சம் வரையிலான வருடாந்திர வருவாய் வரியிலிருந்து விலக்கு அளிக்கப்படுகிறது. | 50 இலட்ச வருட வருவாய் கொண்டோர் கூட்டு வரி திட்டத்தினை தேர்வு செய்வதன் மூலம் 6 % வரி செலுத்த வேண்டும் |  |
| மாநில அரசுகள் | 5 - 10 இலட்சம் | பொருந்தாது | சில மாநிலங்களில் சில பொருட்களுக்கு மற்றும் மாறுபட்ட விலைகளில் அனுமதிக்கப்படுகிறது | மேலே உள்ளதே | மேலே உள்ளதே | மேலே உள்ளதே | மேலே உள்ளதே | மேலே உள்ளதே | மேலே உள்ளதே | } |  
*சரக்கு போக்குவரத்து துறையில் ஜிஎஸ்டி*:
- ஜிஎஸ்டிக்கு முன்பு இந்தியாவில் தளவாட செலவுகள் பெரும் சுமையாக இருந்தது, பொருட்களின் மொத்த மதிப்பினில் சுமார் 14% போக்குவரத்து செலவாக இருந்தது, ஜிஎஸ்டிக்கு பின்பு இது 10-12%மாக குறையும். இதுவே மற்ற பெரிய நாடுகளில் பொருளின் மதிப்பினில் 6-8% போக்குவரத்து செலவே உள்ளது.  
- ஜிஎஸ்டிக்கு முன்பு சரக்கு போக்குவரத்து துறையானது 50-60% தொழிற்வளங்களை பல்வேறு மாநிலங்களுக்கிடையேயான சிக்கலான வரி அமைப்பு மற்றும் காகித வேலைகளுக்கு செலவிடவேண்டும்.  
- ஜிஎஸ்டிக்கு முன்பு சரக்கு வாகனமானது தினமும் சராசரியாக 225கி.மீ பயண் செய்தது, இது தற்பொழுது 300-325கி.மீ அதிகரித்துள்ளது. இதனால் வேகம் மட்டும் அதிகரிக்கவில்லை கூடுதலாக சுற்றுப்புறச்சுழலையும் மேம்படுத்தியுள்ளது.  
*வருவாய் நடுநிலை விகிதம்*:  
வருவாய் நடுநிலை விகிதக் குழு 15.3% வருவாய் ஜிஎஸ்டி மூலம் எதிர்பார்ப்பதாக குறிப்பிட்டிருந்த நிலையில் அது ஜிஎஸ்டி வரி அமுல்படுத்தப்பட்ட பின்பு 11.6% மாக குறைந்தது, இதன் மூலம் வருடத்திற்கு 1லட்ச ரூபாய் சேமிப்பு இருக்கும்.  
- ஜிஎஸ்டி வரி விதிப்பினால் வருவாய் பாதிக்கப்படும் மாநிலங்களுக்கு ஐந்து வருடங்களுக்கு வருவாய் பாதிப்பினை மத்திய அரசு ஈடுசெய்யும்.
# பின்வரும் வரிகள் ஜிஎஸ்டிக்குள் கொண்டுவரப்பட்டது

## விளைவுகள் & தாக்கம்

### வரி வருமானம்

| மாதம் | 2019-20 வரி வருமானம் | மாற்றம் | 2018-19 வரி வருமானம் | மாற்றம் | 2017-18 வரி வருமானம் | மாற்றம் |
| --- | --- | --- | --- | --- | --- | --- |
| ஏப்ரல் | NA |  |  |  |  |  |
| மே | NA |  |  |  |  |  |
| ஜுன் |  |  |  |  |  |  |
| ஜனவரி |  |  |  |  |  |  |
| பிப்ரவரி |  |  |  |  |  |  |
| மார்ச் |  |  |  |  |  |  |
| **ஆண்டின் சராசரி** | } |  |  |  |  |  |
# பின்வரும் வரிகள் ஜிஎஸ்டிக்குள் கொண்டுவரப்பட்டது

## ஒத்திசைவு பெயரிடும் முறை (HSN code)

ஒத்திசைவு பெயரிடும் முறை (HSN: Harmonized System of Nomenclature) என்பது ஜி.எஸ்.டி வரிவிகிதத்திற்கு உட்பட்டு பல்வேறு பொருள்களுக்கான வரிவிகிதத்தினை அடையாளம் காணக்கூடிய எட்டு இலக்க குறியீடாகும்.
- ரூ1.5கோடிக்கு கீழே கடந்த நிதியாண்டில் விற்றுமுதல் கொண்ட நிறுவனம் ஓ.பெ.மு குறியீட்டினை(HSN code) தனது விலைப்பட்டியலில் குறிப்பிடவேண்டாம்.
- ரூ1.5 கோடி முதல் 5கோடி வரை கடந்த நிதியாண்டில் விற்றுமுதல் கொண்ட நிறுவனம் இரண்டு இலக்க எண்ணிலான ஓ.பெ.மு குறியீட்டினை(HSN code) தனது விலைப்பட்டியலில் குறிப்பிடவேண்டும்.
- ரூ5 கோடிக்கும் மேலே கடந்த நிதியாண்டில் விற்றுமுதல் கொண்ட நிறுவனம் நான்கு இலக்க ஓ.பெ.அ குறியீட்டினை(HSN code) தனது விலைப்பட்டியலில் குறிப்பிடவேண்டும்.
# பின்வரும் வரிகள் ஜிஎஸ்டிக்குள் கொண்டுவரப்பட்டது

## மின்னணு வழி ரசீது (E-Way Bill)

சரக்குகள் மற்றும் சேவைகள் வரிச் சட்டத்தின் (GSTN) கீழ், 10 கிலோ மீட்டர்(6.2 மைல்)-க்கு மேல் மற்றும் ₹50,000-க்கும் அதிகமாக சரக்குகள் எடுத்து செல்லப்படும்பொழுது, கட்டாயமாக மின்னணு வழி ரசீது உருவாக்கப்படவேண்டும். இது ஜீன் மாதம் 2018 முதல் அதிகாரப்பூர்வமாக அமலுக்கு வருகிறது.  
தங்குதடையற்ற மற்றும் விரைவான சரக்கு போக்குவரத்தினை நாடு முழுவதும் உறுதிசெய்யும் வகையில் தணிக்கை நிலையங்கள் நீக்கப்பட்டன..
# பின்வரும் வரிகள் ஜிஎஸ்டிக்குள் கொண்டுவரப்பட்டது

## சட்டம்

ஜிஎஸ்டி சட்டத்தினை அமலுக்குகொண்டு வர 21- உறுப்பினர்கள் கொண்ட குழு அமைக்கப்பட்டது. ஜீலை 1 2017 முதல் ஜிஎஸ்டி சட்டம் தேசம் முழுவதும் அமலுக்கு வர இருப்பதால், முன்னதாகவே மாநில மற்றும் யூனியன் பிரதேச ஜிஎஸ்டி சட்டமானது, சம்மு காசுமீர் தவிர்த்து அனைத்து மாநிலங்கள் மற்றும் யூனியன் பிரதேசங்களிலும் இயற்றப்பட்டது. பத்திரங்கள் கொள்முதல் மற்றும் விற்பனைகளூக்கு ஜிஎஸ்டியிலிருந்து விலக்கு அளிக்கப்பட்டுள்ளது. இது பத்திரங்கள் பரிவர்த்தனை வரிகள் மூலம் தொடர்ந்து கையாளப்படும்.
# பின்வரும் வரிகள் ஜிஎஸ்டிக்குள் கொண்டுவரப்பட்டது

## சரக்கு மற்றும் சேவைகள் வரி பிணையம் (GSTN)

"சரக்குகள் மற்றும் சேவைகள் வரி பிணையம்" (GSTN) ஒரு இலாப நோக்கமற்ற அமைப்பாக அனைவரும் பங்குபெறும் வகையில் அதாவது அதன் பங்குதாரர்களாக அரசு, வங்கிகள் மற்றும் வரி செலுத்துவோர் இணைந்து செயல்படும் ஒரு தளமாக உருவாக்கப்பட்டது. ஒன்றிய அரசினால் இந்த வரி அமைப்பின் கீழே உள்ள அனைத்து பரிவர்த்தனைகளையும் எளிதாக கண்காணிக்கப்படும் வகையிலும், வரி செலுத்துவோர் அவர்களின் அனைத்து விதமான வரி பரிவர்த்தனை மற்றும் தகவல்களை சேகரிக்கப்பட்டு சேமிக்கும் வகையில் வடிவமைக்கப்பட்டிருக்கும். இந்த பிணையமானது மத்திய மாநில அரசுகள் மற்றும் தனியார் நிறுவனங்கள் பங்கீட்டில் முதலீட்டில் தொடங்கப்பட்டது. இதில் ஒன்றிய அரசு 24.5 சதவீத பங்குகளிலும், மாநில அரசு 24.5 சதவீத பங்குகளிலும் மேலும் மீதமுள்ள 51 சதவீத பங்குகளில் தனியார் வங்கி நிறுவனங்களாலும் முதலீடு செய்யப்பட்டுள்ளது.
# பின்வரும் வரிகள் ஜிஎஸ்டிக்குள் கொண்டுவரப்பட்டது

## சரக்கு மற்றும் சேவைகள் வரி சீர்திருத்தக் குழுக்கள்

27 செப்டம்பர் 2021 அன்று இந்திய நிதி அமைச்சகம் சரக்கு மற்றும் சேவைகள் வரிகள் குறித்து மறு பரிசீலனை செய்து நிதித்துறைக்கு பரிந்துரைகள் வழங்க, மாநில அமைச்சர்கள் கொண்ட இரு குழுக்கள் அமைத்துள்ளது. சரக்கு மற்றும் சேவைகள் வரி விகிதங்கள் குறித்து பரிந்துரைகள் செய்ய ஒரு குழுவும், வரி ஏய்ப்புகளை கண்டறிந்து ஆலோசனைகளை பரிந்துரை செய்ய ஒரு குழுவும் அமைக்கப்பட்டுள்ளது.